شەفەق
نیوز/ نێچیروان بارزانی سەرۆک هەرێم کوردستان، ئمڕوو شەممە، رەسیە شار سلێمانی، وەخاتر
بەشداریکردن لە پرسەی قوربانیەیل رویداو تەقیان ئەمار گازەگە.
پەیامنێر
ئاژانس شەفەق نيوز وت: سەرۆک هەرێم ئەورسا سەردان شوینیگ رویداوەگەیش کەێد، تا بنووڕێدە
زەرەدەیلی، ئیجا چوود تا لە پرسەگە بەشداری بکەێد.
وتیش:
سەرۆک نێچیروان بارزانی ئەوەسا سەردان زەخمدارەیل رویداوەگە لە خەسەخانەی شار کەێد،
ئەوەیش وەیاوەری بافڵ تاڵەبانی سەرۆک یەکێتی نیشتمان کوردستان.
١٥ کەس
گیانیان لەدەسدان، و ١٢یش زەخمدار بوین، فرەیان لە ژن و مناڵ، لە ئەنجام تەقیان ئەمار
گاز گەرمەوکردن لەناو ماڵیگ لە گەڕەک کازیوە لە شار سلێمانی پیرەشەو پەنجشەممە.
وەگەرد
رمیان ئەو ماڵە ک رویداوەگە لەناوه بویە، ماڵەیلیگ هاوسا و چەن ماشینیگ زەرەدمەن بوین.
